Det hevder Shone Anstey, grunnleggeren av Blackchain Intelligence Group, et selskap som analyserer handler der digitale valutaer brukes.

Han sier til CNBC at kriminelle i stadig større grad dropper bitcoin som betalingsmiddel fordi myndighetene er blitt bedre til å spore transaksjonene. Selv om det er vanskelig å få harde data om kriminell aktivitet i digitale valutaer, anslår Anstey at andelen falt fra 50 prosent til rundt 20 prosent i løpet av fjoråret.

Bitcoin Digital valuta bygget på blokkjedeteknologi som lar brukeren sende penger hvor som helst, når som helst.

Utviklet av pseudonymet Satoshi Nakamoto i 2008 og 2009.

Har ingen sentral utsteder eller kontroll.

Transaksjon er offentlig, men partene forblir anonyme.

Brukes til donasjoner, lagring av verdier, spekulasjon, ordinær netthandel og i sine tidlige år kjøp av illegale varer.

Blokkjede er teknologien bak desentraliserte valutaer som bitcoin og ethereum.

Én bitcoin er torsdag morgen verdt 11.000 dollar, ifølge DN Investor. Bitcoinkursen har steget mer enn 125 prosent siden midten av mars.

– Nå er det vesentlig lavere enn det, sa han til CNBC tidligere denne månedene og la til at det også skyldes at antall transaksjoner har vokst kraftig over hele verden.

En representant for U.S. Homeland Security bekrefter i et intervju med tv-stasjonen at kriminelle nå ser på digitale valutaer som monero og ethereum.

En rekke anslag mot det mørket nettets markeder har gjort at mange kriminelle ikke lenger stoler på at deres aktiviteter kan holdes skjult.

Artikkelen fortsetter under annonsen

Kan ha blitt skremt

Da Europool og USAs justisdepartement i juli offentliggjorde at de hadde stengt med markedsplassene AlphaBay og Hansa, som begge skal har fungert som markedsplass for narkotika, forfalskede identitetspapirer og andre ulovlige varer ble det opplyst at handlene var blitt gjort opp i bitcoin, monero og ethereum. Bare for AlphaBay anslo amerikanske myndigheter at handelplassen hadde omsatt for én milliard dollar siden opprettelsen i 2014.

Homeland Security-representanten mener myndighetene er blitt langt flinkere til å følge de kriminelle og å stille handelsplassene til ansvar.

– Jeg tror bitcoin er langt mer lovlydige enn folk synes å anta, sier han.

Omsetning i bitcoin har steget til det som tilsvarer rundt to milliarder dollar hver dag i snitt i august, opp fra 86,7 millioner dollar daglig i august i fjor. Da må man justerer for at verdien av bitcoin i samme periode har steget mesteparten av perioden. Bare siden nyttår har verdien tatt firegangeren. Tirsdag satte den nok en rekord på mer enn 4.700 dollar.(Vilkår)